สวัสดีค่ะ คือ ฉีดยาคุมแบบ 3 เดือน ฉีดเข็มแรก 23 มิ.ย. หลังจากฉีดประจำเดือนมาประมานเกือบ 2 เดือนและหายไป ไปฉีดเข็ม 2 วันที่ 23 ก.ย. อยู่ๆมีประจำเดือนมาวันนี้(2 พ.ย.) แบบนี้ผิดปกติไม๊คะ (ก่อนหน้านี้มีเพศสัมพันธ์แบบไม่ป้องกัน) / เข็มแรกฉีดที่อนามัย เข็มที่ 2 ฉีดที่คลีนิกค่ะ
สวัสดีค่ะ หากฉีดยาคุมกำเนิดชนิดที่ฉีดทุก 3 เดือนเข็มแรกในวันที่ 23 มิ.ย. โดยปกติก็ควรฉีดเข็มต่อไปภายใน 12 สัปดาห์ ซึ่งคือวันที่ 15 ก.ย. แต่หากได้ไปฉีดวันที่ 23 ก.ย. ยาฉีดก็จะยังสามารถออกฤทธิ์ในการป้องกันการตั้งครรภ์ได้อต่อเนื่องอยู่ค่ะ โดยจะช่วยป้องกันการตั้งครรภ์ได้มากกว่า 99%สำหรับผลข้างเคียงของยาฉีดคุมกำเนิดนั้น มักทำให้มีเลือดออกกะปริดกะปรอย หรือทำให้มีประจำเดือนมาบ่อย หรือมีเลือดออกนาน แต่เมื่อฉีดต่อเนื่องไปซักระยะ ประจำเดือนมักจะขาดหายไปดังนั้น การมีเลือดออกนานเกือบ 2 เดือนหลังจากที่ฉีดยาไป ก็น่าจะเกิดจากผลข้างเคียงของยาฉีดคุมกำเนิดได้ และหากเลือดได้หยุดไปแล้ว ก็ไม่ได้อันตรายอะไร ส่วนการที่มีเลือดออกอีกในวันนี้ วันที่ 2 พ.ย. ก็น่าจะเกิดจากผลของยาฉีดได้ค่ะ ไม่ได้ผิดปกติอะไรแนะนำควรสังเกตอาการต่อไปก่อน หากเลือดที่ออกมีปริมาณไม่มาก และไม่ได้ออกต่อเนื่องนานหลายสัปดาห์ ก็ไม่จำเป็นต้องทำอะไร แต่หากเลือดที่ออกมีปริมาณมาก หรือเลือดออกต่อเนื่องนานเป็นเดือนอีก แนะนำควรไปพบสูติ-นรีแพทย์ เพื่อรักษาให้เลือดหยุดไหล เพื่อไม่ให้เกิดภาวะโลหิตจางตามมาค่ะ โดยแพทย์อาจให้ยาฮอร์โมนเอสโตรเจนเสริม หรือให้ยาคุมกำเนิดทานร่วมด้วยซักระยะค่ะ แล้วประเมินอาการอีกครั้ง